open-index/open-wikipedia-markdown huggingface dataset:
Osroene

**Det osrhoënske rike** (eller *Osroene, Osrhoene*; syrisk: ܡܠܟܘܬܐ ܕܒܝܬ ܥܣܪܐ ܥܝܢܶܐ *Malkuṯā d-Bēt Ōsrā Īnē*) var et gammelt rike ved Eufrat og Tigris i det nåværende søndre Tyrkia og nordre Syria. Riket ble grunnlagt i 130-årene f.Kr.; den første herskeren het Aryu.

Det var verdens første uavhengige rike som ble kristent - det antok kristendommen ca år 200.  

## Historie
Osroene, eller Edessa, fikk sin uavhengighet da seleukidenes styre brøt sammen. Det ble til ved et dynasti utgått fra en nabateisk stamme kalt Orrhoei. Navnet Osroene er avledet fra Osroes av Orhai, en nabatean sjeik som i 120 f.Kr. tilvristet seg kontrollen om hele regionen fra seleukidene i Syria. De fleste av kongene av Osroene ble kalt *[[Abgar]]* eller *Manu*. Nabateerne ble med tiden mer og mer influert av arameisk kultur. Osroene ble et nasjonalt motstandsenter mot hellenisme.

Under en lengre periode i rikets tidlige historie styrte et arameisk preget kongedynasti. Hovedstaden under det arameiske styret var Edessa (nå Şanlıurfa i Tyrkia). Selv etter det lokale kongesdynastiets fall beholdt Edessa en stor betydning. På 400-tallet var Edessa blitt det viktigste arnested for syrisk litteratur og lærdom. Edessa var den østlige kristendoms første akademiske sentrum, og det var her det syriske skriftspråk ble utviklet.

Etter dynastiets fall i år 244 stod riket vekselvis under partisk, romersk eller sasinidisk styre frem til den arabiske erobringen i 639.

Da romerne stengte det det nestorianske akademi i Edessa, tok dets ledere opp residens i Nisibis lengre mot øst, i et område under persisk protektorat. Som en kronikør beskrev det: «Edessa mørknet mens Nisibis lyste opp». Ikke desto mindre beholdt Edessa sitt tilnavn «det velsignede», noe som gjaldt alle trosretninger til vel inn i den muslimske tid.

Et stort frafall fra kristen tro fant sted under abbasidene i tiden rundt 775: «De vendte seg til hedendommen [Islam] raskere enn sauer løper til vann».

## Osroenes kongerekke
* Aryu (132–127 f. Kr.)
* Abdu (127–120)
* Fradhasht (120–115)
* Bakru I (115–112)
* Bakru II (112–94)
* Ma’nu I (94)
* Abgar I (94–68)
* Abgar II (68–52)
* Ma’nu II (52–34)
* Paqor (34–29)
* Abgar III (29–26)
* Abgar IV (26–23)
* Ma’nu III (23–4)
* Abgar V (4 f. Kr.–7 e. Kr.)
* Ma’nu IV (7–13)
* Abgar V (13–50)
* Ma’nu V (50–57)
* Ma’nu VI (57–71)
* Abgar VI (71–91)
* Sanatruk (91–109)
* Abgar VII (109–116)
* romersk okkupasjon 116–118
* Yalur (118–122), med Parthamaspates
* Parthamaspates (118–123)
* Ma’nu VII (123–139)
* Ma’nu VIII (139–163)
* Wa’il (163–165)
* Ma’nu VIII (165–167)
* Abgar VIII (den store) (167–212)
* Abgar IX (212–214)

## Bispeseter
Oldtidige bispeseter i Osroene er oppført i *[[Annuario Pontificio]]* som titularbispedømmer:
*Batnae (Tell-Batnan, Suruç)
*Birtha
*Callinicum
*Carrhae
*Constantina
*Dausara
*Edessa in Osrhoëne
*Hemeria
*Marcopolis
*Marida
*Nea Valentia
*Tell-Mahrê

## Referanser
505 Cava

**505 Cava** er en hovedbelteasteroide. Den ble oppdaga den 21. august 1902 av Royal Harwood Frost fra Harvard College Observatory i Arequipa.
Den er oppkalt etter Cava, en skikkelse fra inkaenes mytologi.

## Eksterne lenker
* 
* Minor Planet Center – «Discovery Circumstances: Numbered Minor Planets»
503 Evelyn

**503 Evelyn** er en hovedbelteasteroide. Den ble oppdaga den 19. januar 1903 av Raymond Smith Dugan fra Landessternwarte Heidelberg-Königstuhl i Heidelberg. Den er oppkalt etter *Evelyn Smith Dugan*, oppdagerens mor.

## Eksterne lenker
* 
* Minor Planet Center – «Discovery Circumstances: Numbered Minor Planets»
509 Iolanda

**509 Iolanda** er en hovedbelteasteroide. Den ble oppdaga den 28. april 1903 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.

## Eksterne lenker
* 
* Minor Planet Center – «Discovery Circumstances: Numbered Minor Planets»
Fylkesvei 3392

**Fylkesvei 3392** går mellom Vråliosen og Nordbømoen i Kviteseid kommune.

Frem til 2019 hadde veien betegnelsen fylkesvei 455 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 3394

**Fylkesvei 3394** eller **Bandakslivegen**, går mellom Bandaksli og Krossli i Tokke kommune.

Frem til 2019 hadde veien betegnelsen fylkesvei 803 (Telemark).

## Beskrivelse
Vegen er en tilførselsveg til Telemarkskanalen. Den er stedvis lagt i svært bratt terreng med krappe svinger, og vegens høydeforskjell er omkring 250 meter. Vegen er delvis oppbygd på tørrmurer av bruddstein med murhøyde opp til 2 meter. 

På et punkt er den lagt i en knute, også kalt «Hekta», som Korketrekkeren ved Langangen. Da biltrafikken kom, ble det for trangt, og veien ble lagt om på dette stedet, slik at knuten i dag ligger som en sløyfe på siden av kjørevegen. 

Langs vegen står både en vegviser av stein og en milestein, i tillegg er det på fjell og løse steiner innhugget årstall og initialer. 

Bandaksli brygge er ikke lenger et stoppested for rutebåtene som trafikkerer kanalen.

## Historikk
Bandakslivegen ble bygd fra 1859 til 1860 i forbindelse med åpningen av Telemarkskanalen i 1852. Fra siste halv del av 1800-tallet var vegen / også viktig transportveg for frakt av malm fra Åmdal verk til Bandaksli brygge. Ved knuten var det etter hvert vanskelig å passere for busser og større kjøretøyer, og i 1943 ble vegen omlagt. «Hekta» ble liggende utenfor vegen, men ble istand satt på 1990-tallet. Bandaksli brygge var tidligere et handels- og kommunikasjonsknutepunkt. Stedet var spesielt viktig for reisende og for frakt av varer til og fra Fyresdal og Setesdal.

## Vurdering av verneverdi
Vegen er en viktig sammenbindingsveg. Den kom som følge av åpningen av Telemarks kanalen i 1852, og bandt dermed vann og land sammen. Det må utarbeides spesifikke vernebestemmelser for vegen. Dette er objekt nr. 202 i Statens vegvesens landsverneplan.

## Kommuner og knutepunkter

## Referanser




## Eksterne lenker
* Vegvesenets vegkart 
* 
* Nasjonal verneplan for veger, bruer og vegrelaterte kulturminner, se bokmerke 202, side 206
525 Adelaide

**525 Adelaide** er en hovedbelteasteroide og et medlem av asteroidefamilien Flora. Den ble oppdaga den 21. oktober 1908 av Joel Hastings Metcalf fra Taunton i Massachusetts, USA. Den er oppkalt etter Adelaide av Sachsen-Meiningen, Vilhelm IV av Storbritannias dronning. Navnen ble først gitt til en annen asteroide, men denne viste seg å være identisk med 1171 Rusthawelia.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
526 Jena

**526 Jena** er en hovedbelteasteroide og et medlem av asteroidefamilien Themis. Den ble oppdaga den 14. mars 1904 av Max Wolf fra Landessternwarte Heidelberg-Königstuhl i Heidelberg. Den er oppkalt etter den tyske byen Jena, i anledning av et møte i *Astronomische Gesellschaft* som ble holdt der i 1905.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»''
528 Rezia

**528 Rezia** er en asteroide i det ytre av hovedbeltet. Den ble oppdaga den 20. mars 1904 av Max Wolf fra Landessternwarte Heidelberg-Königstuhl i Heidelberg. Den er oppkalt etter en skikkelse fra Carl Maria von Webers opera Oberon

## Eksterne lenker
* 
* Minor Planet Center – «Discovery Circumstances: Numbered Minor Planets»
534 Nassovia

**534 Nassovia** er en hovedbelteasteroide og et medlem av asteroidefamilien Koronis. Den ble oppdaga den 19. april 1904 av Raymond Smith Dugan fra Landessternwarte Heidelberg-Königstuhl i Heidelberg. Navnet er latin for Nassau, nærmere bestemt er den oppkalt etter *Nassau Hall* ved Princeton University.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
Fylkesvei 809 (andre betydninger)

I Norge finnes **fylkesvei 809** i de følgende fylkene:

*Nordland (primær fylkesvei)
*Fylkesvei 809 (Telemark)
537 Pauly

**537 Pauly** er en hovedbelteasteroide. Den ble oppdaga den 7. juli 1904 av Auguste Charlois fra Observatoire de Nice i Nice. Den er oppkalt etter Max Pauly, en tysk forretningsmann som designet og produserte teleskoplinser for Zeiss.

## Eksterne lenker
* 
* Minor Planet Center – «Discovery Circumstances: Numbered Minor Planets»
542 Susanna

**542 Susanna** er en hovedbelteasteroide. Den ble oppdaga den 15. august 1904 av Paul Götz og August Kopff fra Landessternwarte Heidelberg-Königstuhl i Heidelberg. Den er oppgitt å være oppkalt etter en venn av «oppdageren», uten at det er presisert om det er Götz eller Kopff som er ment.

## Eksterne lenker
* 
* Minor Planet Center – «Discovery Circumstances: Numbered Minor Planets»
536 Merapi

**536 Merapi** er en asteroide i det ytre av hovedbeltet. Den ble oppdaga den 11. mai 1904 av George Henry Peters fra U.S. Naval Observatory i Washington. Den er oppkalt etter fjellet Marapi på Sumatra, som ble brukt av flere ekspedisjoner for å studere en solformørkelse 17. mai 1901.
## Eksterne lenker
* 
* Minor Planet Center – «Discovery Circumstances: Numbered Minor Planets»
546 Herodias

**546 Herodias** er en hovedbelteasteroide. Den går i bane innenfor asteroidefamilien Eunomia, men har ulike spektralegenskaper og er sannsynligvis ikke et medlem. Den ble oppdaga den 10. oktober 1904 av Paul Götz fra Landessternwarte Heidelberg-Königstuhl i Heidelberg. Den er oppkalt etter Herodias, en jødisk prinsesse som er omtalt i Bibelen.

## Eksterne lenker
* 
* Minor Planet Center – «Discovery Circumstances: Numbered Minor Planets»
548 Kressida

**548 Kressida** er en hovedbelteasteroide. Den ble oppdaga den 14. oktober 1904 av Paul Götz fra Landessternwarte Heidelberg-Königstuhl i Heidelberg. Cressida er en trojansk kvinne, som ikke opptrer i klassisk gresk mytologi men først er nevnt i middelalderversjoner av legenden. Hun er en av tittelpersonene i William Shakespeares Troilus og Kressida.

## Eksterne lenker
* 
* Minor Planet Center – «Discovery Circumstances: Numbered Minor Planets»
549 Jessonda

**549 Jessonda** er en hovedbelteasteroide. Den ble oppdaga den 15. november 1904 av Max Wolf fra Landessternwarte Heidelberg-Königstuhl i Heidelberg. Oppkalt etter tittelpersonen i Louis Spohrs opera Jessonda.

## Eksterne lenker
* 
* Minor Planet Center – «Discovery Circumstances: Numbered Minor Planets»
Franko

**Franko** er en salgsklausul som går ut på at avsender skal levere en forsendelse for egen regning («fritt og betalt»). Dette innebærer at all risiko tilligger avsender, samt kostnader forbundet med porto og/eller transport av forsendelsesobjektet helt frem til destinasjonen.

Postsendinger merkes ofte med «franko» for å bekrefte at det er betalt porto.

## Se også
* Frankering
Fylkesvei 101 (Vestfold)

**Fylkesvei 101 (Fv101) i Vestfold** gikk mellom Kanalkaia og Revet i Larvik. Veien var 0,4&nbsp;km lang.

Før 1. januar 2010 gikk veien mellom Undersbo og Kanalkaia.

2019 ble veien del av fylkesvei 2984.

## Kommuner og knutepunkter

## Referanser


## Eksterne lenker
* Vegvesenets vegkart
Porto (postavgift)

**Porto** er en avgift som betales til postvesenet som motytelse for befordring av en postforsendelse. Betalt porto bekreftes som regel med påsatt frimerke eller i form av avtrykk fra en frankeringsmaskin.
Nitrosomonas

* *[[Nitrosomonas aestuarii]]*
* *[[Nitrosomonas communis]]*
* *[[Nitrosomonas europaea]]*
* *[[Nitrosomonas eutropha]]*
* *[[Nitrosomonas halophila]]*
* *[[Nitrosomonas marina]]*
* *[[Nitrosomonas nitrosa]]*
* *[[Nitrosomonas oligotropha]]*
* *[[Nitrosomonas ureae]]*

***Nitrosomonas*** er en gruppe bakterier som får energien sin fra kjemosyntese.
De er viktige i nitrogensyklusen da de konverterer ammonium til nitritt.

## Eksterne lenker
* 
*  Nitrosomonas - MicrobeWiki
Olav Eldholm

**Olav Eldholm** (1941–2022) var en norsk geolog og professor ved Universitetet i Bergen.
## Liv og virke
### Bakgrunn
Eldholm avla examen artium ved Kongsgård skole i Stavangeri 1960. Han startet deretter studier ved Universitetet i Bergen der han fullførte cand.mag.-graden i 1965 og cand.real.-graden i 1967 med hovedfag i geofysikk. Han tok deretter i 1968 pedagogisk utdanning. 

Med et stipend fra Norges almenvitenskapelige forskningsråd i 1969 kunne han fortsette sine studier ved Lamont-Doherty Geological Observatory ved Columbia University i New York 1969-1974 og i 1976 motta doktorgraden for avhandlingen *The Sediment Distribution and Main Structural Elements of the Norwegian-Greenland Sea and Surrounding Areas Based on Marine Geophysical Data*, utført ved Jordskjelvstasjonen. 
### Forskning
I sin forskning var Eldholm særlig opptatt av marin geologi, utviklingen av kontinentalmarginene, havbassengenes historie og platetektonikk. Eldholms forskning har hatt betydning for utvinningen av olje og gass på norsk sokkel. Fra 1974 til 2003 var han professor ved Universitetet i Oslo. Ved Universitetet i Bergen var han professor II fra 1999 til 2002 og full professor fra 2003 til 2009 ved Institutt for geovitenskap. Fra 2009 har han vært professor emeritus.

Eldholm mottok en rekke utmerkelser for sitt arbeid. Allerede i 1973 ble han tildelt Reuschmedaljen fra Norsk geologisk forening. I 1991 ble han hedret med Universitetet i Oslos Nansen-pris og året efter mottok han Geofysikerprisen på 10&nbsp;000 kroner. Statoils Forskningspris mottok han i 1997. 

Eldholm ble utnevnt til ridder av 1. klasse av St. Olavs Orden i 2007 for sin innsats for forskning og undervisning. I 2011 ble han *Doctor rerum naturalium honoris causa* ved Christian-Albrechts-Universität zu Kiel. Eldholm var medlem av Det Norske Videnskaps-Akademi fra 1982, Academia Europaea 1990, Det Kongelige Norske Videnskabers Selskab 1997, et indisk vitenskapsselskap 1998, Norges Tekniske Vitenskapsakademi 2008 og Norges Vitenskapsakademi for Polarforskning 2009.

## Referanser


## Eksterne lenker
My Lullaby

«**My Lullaby**» er en sang av den norske artisten Maria Mena fra albumet *Another Phase*. Singlen ble utgitt på Sony Music og lå ni uker på VG-lista topp 20 med femteplass som beste plassering. Sangen handler om foreldrenes skilsmisse.

Sangen er inkludert på spillet SingStar Norske Hits.

## Referanser


## Eksterne lenker
* Teksten
Nordnorsk vitensenter

**Nordnorsk vitensenter** er et populærvitenskapelig lærings- og opplevelsessenter på universitetscampus ved Universitetet i Tromsø – Norges arktiske universitet i Tromsø og i Alta.

## Historikk og formål

Vitensenteret ble stiftet 29. august 2002 og har tatt imot skoleklasser siden høsten 2003.
Den 7. april 2011 åpnet Vitensenteret sine nye lokaler som ligger nedenfor det gamle planetariet.

Vitensenteret er et regionalt vitensenter for hele Nord-Norge og tar mål av seg å nå ut til hele regionen, både ved besøk ute i regionen, ved aktiviteter og informasjon på sine nettsider.

Vitensenteret har fokus på fem hovedområder: 
*Energi og miljø i nord 
*Himmelen over oss 
*Klima og vær 
*Kropp og hjerne
*Resurser i nord

I tillegg til dette er det aktiviteter innen matematikk, naturfag og teknologi. Dette inkluderer f.eks. ukentlige kodeklubber på ettermiddagen .

## Målgrupper og aktiviteter
Skoleklasser er Vitensenterets hovedmålgruppe. Vitensenteret tilbyr både pedagogiske aktiviteter og egen aktivitet i utstillingen.

Vitensenteret har åpent for publikum de aller fleste dagene i året og har i utstillingen sin nesten hundre interaktive installasjoner fordelt på tre etasjer.

I planetariet kan det vises både tradisjonelle fremvisninger av solsystem og universet, men også spesialtilpassede filmer som dekker hele kuppelen.

Vitensenteret har flere tilpassede undervisningsrom. Disse er våtlaben, teknolaben, og koderomet. 
I tillegg er det et kreativt publikumsverksted i første etasje.

## Referanser


## Se også
*Vitensenter
*Planetarium

## Eksterne lenker
* Nordnorsk vitensenter sine nettsider
* Foreningen norske vitensentre
Fylkesvei 2764

**Fylkesvei 2764 ** går mellom Hostvet og Sommerstad i Kongsberg kommune.

Frem til 2019 hadde veien betegnelsen fylkesvei 83 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kirkwall lufthavn

**Kirkwall Airport**  er hovedflyplassen på Orknøyene i Skottland. Flyplassen ligger 4.6 km sørøst for Kirkwall og eies av Highlands and Islands Airports Limited. 

## Selskaper og ruter
*British Airways
**flys av Loganair (Aberdeen, Edinburgh, Glasgow, Inverness, Sumburgh) (stopper 25. oktober)
*Flybe
**flys av Loganair (Aberdeen, Edinburgh, Glasgow, Inverness, Sumburgh) (starter 26. oktober)
*Loganair (Eday, North Ronaldsay, Papa Westray, Sanday, Stronsay, Westray)

## Kilder
*United Kingdom AIP

## Eksterne lenker
*
Erik Arntzen

**Erik Arntzen** (født 26. september 1957) er utdannet psykolog fra Universitetet i Oslo, 1986. 

Arntzen er psykologspesialist i habilitering fra og med 1999. Videre doktorgrad fra Universitetet i Oslo, februar 2000. Jobber nå som professor ved Høgskolen i Akershus og har ansvaret for mastergradsprogrammet med fordypning i atferdsanalyse. Hans interessefelt er atferdsanalyse, hvor han har forskningsprosjekter innen områdene stimulusekvivalens, gambling behavior og forbrukeratferd. Han har publisert en rekke artikler nasjonalt og internasjonalt. Han er også en av tre redaktører i European Journal of Behavior Analysis (**EJOBA**) og medlem av redaksjonen i en rekke internasjonale tidsskrifter.

## Eksterne lenker
* European Journal of Behavior Analysis
Chill (TV-program)

***Chill*** var et norsk interaktivt TV-program som gikk på Viasat 4 fra 2007 til 2008. Programmet var rettet mot menn mellom 24 og 36 år og ble sendt fra klokken tre om natten til 11 om formiddagen. Det ble produsert av Rubicon TV og hadde en del likhetstrekk med samtidige program som *[[Mess-TV]]* og *[[Sonen]]*.  Programmet fikk kritikk for å «bruke kyniske metoder for å loppe penger av seerne sine».

## Programledere/moderatorer
*Tomm Egil Hammer &ndash; tidligere programleder på *Mess-TV*; sjef for *Chill*, samt programleder og moderator (2007&ndash;)
*Per Christian &ndash; programleder og moderator (2007&ndash;)
*Irma Krdzalic &ndash; programleder (2007&ndash;)
*Anita Lindvall &ndash; pogramleder (2007&ndash;)
*Fredrik &ndash; programleder (2007&ndash;)
*Linda Byrknes &ndash; programleder og moderator (2007&ndash;)
*Øystein Ellingsen &ndash; programleder og moderator (2007&ndash;)
*Sascha &ndash; programleder og moderator (2007)
*Ellen Dittman &ndash; programleder (2007)
*Mads Molvik &ndash; programleder (2007)
*Richard Østby &ndash; programleder (2007&ndash;2008)
*Daniel Hamnes &ndash; programleder og moderator (2007&ndash;2008)

## Referanser
Lovćen nasjonalpark

**Lovćen nasjonalpark**  utgjør de sentrale og høyeste områdene av Lovćen-massivet i det sørvestre Montenegro, i Cetinjeregionen. Den dekker et areal på 62,2 km². Området har vært nasjonalpark siden 1952. 

Bortsett fra den vakre naturen verner nasjonalparken om en rik historisk, kulturell og arkitektonisk arv i området. Lovćen har mange eksempler på elementer fra nasjonal byggeskikk. De gamle husene og guvna er autentiske og det samme er de små hyttene, eller katuns, på setrene i fjellene.

Det går en smal, svingete vei opp fjellet fra Kotor til landsbyen Njeguši, der fødehuset til den montenegrinske kongefamilien Petrovic ligger.

## Referanser


## Eksterne lenker
*
Biogradska Gora nasjonalpark

**Biogradska Gora nasjonalpark** er en nasjonalpark i det sentrale Montenegro, i fjellmassivet sørvest for byen Mojkovac og i kommunen Kolašin som strekker seg sørover. Arealet er ca. 56 km² og den ble regulert i 1952. Parkens kontor ligger i Kolašin.

Den omfatter et vilt, delvis skogvokst fjellområde (Biogradska Gora) i elvedalen Biogradsko som er en sidedal til elven Tara. Parken har dype daler og fjellsjøer – den mest kjente er den meget vakre Biogradsko jezero. 

Fjellene når opp i 2&nbsp;139 moh. (Crna gl.), og 2&nbsp;117 moh. (Zekova gl.).

Nasjonalparken er den minste i Montenegro, men en av de mest biologisk interessante, med 26 plantehabitater, over 220 plantearter, 200 fuglearter, og ti typer pattedyr i parken. Bjørn, hjort, grevling, moldvarp og flaggermus er blant artene. Antallet tre og busker oppgis til 86 og antallet insektarter 350.

## Referanser


## Eksterne lenker
* 
* Østerriksk-montenegrinsk organisasjon for Biogradska og Komovi.
Durmitor nasjonalpark

**Durmitor nasjonalpark** er en nasjonalpark som ligger i både Durmitorfjellene og i Taradalen i Montenegro, helt nordvest i landet mot grensen til Bosnia-Hercegovina. Den ble opprettet i 1952 og inkluderer Durmitor-massivet samt elveravinene Tara, Sušica og Draga og de høyere delene av platået Komarnica, med et areal på 325 km².

I 1980 ble parken skrevet inn på UNESCOs verdensarvliste. En del av nasjonalparken omfatter Tarakløften, en 80 km lang og 1&nbsp;300 meter dyp kløft, som er den nest største i verden etter Grand Canyon i Arizona.

## Referanser


## Eksterne lenker
*
Inge Huse

**Inge Huse** (født 11. november 1937) er en norsk forretningsmann og industrigründer fra Harøy. 

Huse er disponent for bedriften I.P. Huse, grunnlagt i 1882. Bedriften har under Huses ledelse utviklet seg til å bli verdensledende i produksjon av vinsjer til oljeindustrien og sjøfarten. Virksomheten har involvert omfattende samarbeid mellom foretak i regionen og har medført videre industriutvikling. 

Huse ble 26. mars 2008 av kongen utnevnt til ridder av 1. klasse av Den Kongelige Norske St. Olavs Orden for «innsats for industriutvikling i distrikts-Norge».

## Referanser
Skadarsko jezero nasjonalpark

**Skadarsko jezero nasjonalpark** (Shkodërsjøen nasjonalpark) er en nasjonalpark i Montenegro, som omfatter hele den delen av Shkodërsjøen som ligger i Montenegro. Den ble vernet som nasjonalpark i 1983.

Parken omfatter store våtmarksområdet langs nordvestbredden – som hovedsakelig består av det sumpaktige elvedeltaet til elven Morača. Dette er et av de største fuglereservatene i Europa med 270 fuglearter, blant annet noen av de siste krøllpelikanene i Europa. Innsjøen inneholder også mye måke og hegre, i tillegg til store mengder fisk, som karpe, laue og ål. 

I 1996 ble området en del av Ramsar-konvensjonens liste over våtmarksområder av internasjonal betydning.

## Referanser


## Eksterne lenker
*
Mojkovac

**Mojkovac** (serbisk: Мојковац) er en by og kommune i det nordøstre Montenegro, 80 km sørvest for Bijelo Polje. Byen har 4&nbsp;120 innbyggere (2003), mens kommunen har en befolkning på 10&nbsp;066. Folketallet har falt siden 1990. Av befolkningen er 55 % montenegrinere, 41 % er serbere og 0,3 % er muslimer.

Navnet kommer av serbisk  *moj kovani novac*, på norsk: *Min smidde daler*, og henviser til 1100-tallet i serbisk historie da det ble smidd og preget mynt i Mojkovac.

Det er femten autonome landsbyer i kommunen: Lepenac, Zari, Mojkovac-Stadt, Podbisce, Polja, Bistrica, Bjelojevici, Bojna njiva, Brskovo, Gojakovici, Dobrilovina, Proscenje, Stefanovac, Ulosevina, og Stitarica.

Mojkovac ligger ved elven Tara der denne svinger vestover. Øst for byen starter Biogradska Gora nasjonalpark, og vest for byen lengre nede i Taradalen starter Durmitor nasjonalpark. Noen kilometer nedenfor byen går elven inn i Tarakløften, som er nest størst i verden etter Grand Canyon i USA.

Byen kjennes allerede fra midten av 1200-tallet under den serbiske staten Raška. I slaget ved Mojkovac i 1916 beseiret Montenegro de tallemssig overlegne østerrikske styrkene i den første verdenskrig. Klosteret Sveti Gjorge (St. Georg) fra 1592 er det viktigste historiske minnesmerket og turistmål.

Byen ligger på jernbanen mellom Beograd og Bar, og på hovedveien (E-65, E-80) mellom Podgorica og Serbia. Det er 90 km til Podgorica og 380 km til Beograd.

Håndballklubben *RK Brskovo Mojkovac* spiller i montenegrinsk eliteserie.

## Eksterne lenker
*
Rongorongo

**Rongorongo**, også skrevet **rongo-rongo**, er et skriftspråk eller skriftsystem som ble brukt av befolkningen på Påskeøya i Stillehavet og som ingen i dag forstår.

Rundt midten av 1800-tallet oppdaget europeere på Påskeøya trestykker med innrissede, hieroglyf-liknende billedtegn i tette rader. Ingen innfødte skal da ha kunnet lese innskriftene, men enkelte sa de kjente til meningsinnholdet i noen av dem.

Forskere og andre har forgjeves forsøkt å avkode tegnene mange ganger siden. Teoriene er flere og tolkningene omstridt. Tegnene kan ha blitt brukt til å skrive det austronesiske og malayopolynesiske språket rapanui. Rongorongo kan også være en «protoskrift», et tidlig system med en blanding av lydtegn, symboler og dekor som hjelp til å huske. Noen mener dessuten at rongorongo kan være ett av svært få eksempler på skrift som har oppstått som en original oppfinnelse uavhengig av påvirkning fra andre kulturer.

I rongorongo-systemet er det registrert over 14 000 forskjellige glyfer.

## Referanser


## Eksterne lenker
*
Col du Tourmalet

**Col du Tourmalet**  er et fjellpass i de sentrale Pyreneene i departementet Hautes-Pyrénées i Frankrike.

Landsbyen Sainte-Marie-de-Campan ligger ved foten av stigningen på østsiden og skistedet La Mongie ligger to tredeler opp i stigningen. Luz-Saint-Sauveur ligger nederst på vestsiden.

Tourmalet er også navnet på en ost laget på sauemelk produsert i området.

## Detaljer om stigningen
Fra Luz-Saint-Sauveur på den vestlige siden er det 19 km, over 1404 høydemeter. Den gjennomsnittlige stigningen er på 7,4 % med maksimum på 10,2 % nær toppen. Fra Sainte-Marie-de-Campan er det 17,2 km over 1268 høydemeter. Den gjennomsnittlige stigningen er på 7,4 % med maksimum på 10,0 %. 

## Tour de France
Col du Tourmalet er en av de mest kjente og brukte fjellovergangene i Tour de France. Første rytter over var Octave Lapize i 1910. I 1913 brakk Eugène Christophe gaffelen på Tourmalet og reparerte den selv i en smie i Sainte-Marie-de-Campan for å få fortsette rittet. 

Tour de France har enten bare passert over, hatt målgang på toppen eller målgang i La Mongie. I Tour de France 2010 gikk den 16. etappen over Col du Tourmalet, mens den 17. etappen hadde målgang på toppen. 

På toppen er det et minnesmerke over Jacques Goddet, direktør for Tour de France fra 1936 til 1987, og en stor statue av Octave Lapize som gisper etter luft.

## Eksterne lenker
* 
* Profil på climbbybike.com 
* Klatreprofil (fransk)
Type 1

**Type 1** kan vise til:
* NSB type 1, damplokomotivtype hos Norges Statsbaner
* Type 1 maskingevær, japansk tungt maskingevær
Chris Hoy

**Christopher Andrew «Chris» Hoy** (født 23. mars 1976 i Edinburgh) er en skotsk banesyklist.

Han har to gullmedaljer fra OL i 2012, tre fra OL i 2008 og en fra OL i 2004 og sølvmedalje fra OL i 2000. Hoy bar sitt lands flagg under åpningen av Sommer-OL i London i 2012.

Fra verdensmesterskapet i banesykling har han totalt vunnet ti gull-, seks sølv- og syv bronsemedaljer.

Hoy er medlem av Order of the British Empire. I 2009 ble han utnevnt til *[[Knight Bachelor]]* og derved adlet. Han har dermed også rett til å føre tiltaleformen *[[sir]]* foran sitt navn.

## Referanser


## Eksterne lenker
* 
*
Shahab Hosseini

**Shahab Hosseini** (født 1974) er en iransk skuespiller.

Hosseini startet å studere psykologi ved Universitetet i Teheran, men droppet etterhvert ut og hadde planer om å emigrere til Canada. Isteden endte han opp som radiovert i hjemlandet. Etter det ble han vert for et iransk TV-program for ungdom og hadde videre noen småroller i diverse filmer. Hans skuespillerkarriere tok av etter at han medvirket i filmer som *This Woman Does Not Speak* og *A Candle in the Wind*. Han er kanskje mest kjent fra hovedrollen den internasjonalt kjente dramaserien *[[Madare sefr darajeh]]* (*The Zero Degree Turn*), som gikk på iransk TV i 2007. Hosseini spilte også hushjelpen Raziehs hissige ektemann Hojjat i Oscar-vinneren *[[Nader og Simin - et brudd]]* fra 2011.

## Filmografi
### Filmer
* *Rastegari dar 8:20* (*Salvation at 8:20*) (2005) 
* *Gerdab* (2005) 
* *Sham'i dar baad* (2004) 
* *Vakonesh panjom* (*The Fifth Reaction*) (2003) 
* *Zahr-e asal* (*Poisonous Honey*) (2003) 
* *Rokhsareh* (2002) – Mahan Farzam

(Ukjent år)
* *In zan harf nemizanad* (*This Woman Does Not Speak*)
* *Shamyi dar bad* (*A Candle in the Wind*)
* *Ghatl Online* (*Online Murder*)
* *Ghesseye Eshgh* (*Love Story*)
* *Bacheh-haye Abadi* (*The Eternal Children*)
* *Mahya*
* *Adamak-ha*

### TV-serier
* *[[Madare sefr darajeh]]* (*Zero Degree Turn*) – Habib Parsa (2007)
* *Pas az baran* (*After the Rain*) 
* *Polis-e Javan* (*The Young Policeman*) 
* *Tab-e Sard* (*Cold Fever*)

## Referanser


## Eksterne lenker
*
Type 7

**Type 7** kan vise til:
* NSB type 7, damplokomotivtype hos Norges Statsbaner
* Type 7 (personvogn), personvogntype hos Norges Statsbaner, senere Vy og andre operatører
Liste over norske ambassadører i Washington

Dette er en liste over norske ministre (sendemenn) og ambassadører i Washington, D.C. i USA.

## Norske ministre i Washington
* 1905&ndash;1907 Hjalmar Christian Hauge
* 1907-1910 Ove Gude
* 1910&ndash;1926 Helmer Halvorsen Bryn
* 1927&ndash;1934 Halvard Bachke
* 1934&ndash;1942 Wilhelm Morgenstierne

## Norske ambassadører i Washington
* 1942&ndash;1958 Wilhelm Morgenstierne
* 1958&ndash;1963 Paul Gruda Koht
* 1963&ndash;1966 Hans Engen
* 1966&ndash;1973 Arne Christian Gunneng
* 1973&ndash;1978 Søren Christian Sommerfelt
* 1979&ndash;1984 Knut Hedemann
* 1984&ndash;1988 Kjell Eliassen
* 1989&ndash;1996 Kjeld Vibe
* 1996&ndash;2001 Tom Vraalsen
* 2001&ndash;2007 Knut Vollebæk
* 2007&ndash;2013 Wegger Christian Strømmen
* 2013–2020 Kåre R. Aas
* 2020–2024 Anniken Krutnes
* 2024– Anniken Huitfeldt

## Referanser


## Eksterne lenker
*
A-has diskografi

**[[a-ha]]** er en norsk pop-gruppe som ble dannet i 1982 med medlemmene Magne Furuholmen (keyboard, gitar, vokal), Paul Waaktaar-Savoy (gitar, vokal) og Morten Harket (vokal). De har mottatt Spellemannprisen hele syv ganger, og blant annet blitt kåret til Årets spellemann i 1985 og fått juryens hederspris to ganger. a-ha har solgt et sted mellom 35 og 70 millioner eksemplarer verden over. Dette inkluderer ni album og samtlige singler.

## Diskografi
### Studioalbum

### EP-er

### Konsertalbum

### Samlealbum

### Lydbok

## Singler

## Videografi

## Referanser
Aspidoras

se teksten

***Aspidoras*** er en slekt pansermaller. Det er bunnlevende ferskvannsfisk som finnes nordøst og sentralt i Brasil. Flere av artene ligner mye på hverandre og det kan være vanskelig å avgjøre hvilken art et eksemplar tilhører bare ut fra bilder. Alle artene er små til pansermaller å være. *[[Aspidoras taurus]]* er et unntak som kan bli litt over 5 cm lang.

## Arter

* *[[Aspidoras albater]]*
* *[[Aspidoras belenos]]*
* *[[Aspidoras brunneus]]*
* *[[Aspidoras carvalhoi]]*
* *[[Aspidoras depinnai]]*
* *[[Aspidoras eurycephalus]]*
* *[[Aspidoras fuscoguttatus]]*
* *[[Aspidoras lakoi]]*
* *[[Aspidoras maculosus]]*
* *[[Aspidoras menezesi]]*
* *[[Aspidoras microgalaeus]]*
* *[[Aspidoras pauciradiatus]]*
* *[[Aspidoras poecilus]]*
* *[[Aspidoras psammatides]]*
* *[[Aspidoras raimundi]]*
* *[[Aspidoras rochai]]*
* *[[Aspidoras spilotus]]*
* *[[Aspidoras taurus]]*
* *[[Aspidoras velities]]*
* *[[Aspidoras virgulatus]]*

## Eksterne lenker
* 
*  ''Aspidoras'' - tolweb.org
*  All about ''Aspidoras'' - fishchannel.com
Fylkesvei 2786

**Fylkesvei 2786 ** går mellom Flesberg stavkirke og Lona i Flesberg kommune.

Frem til 2019 hadde veien betegnelsen fylkesvei 100 (Buskerud).

## Kommuner og knutepunkter

## Referanser




## Eksterne lenker

* Vegvesenets vegkart
Kaia Kanepi

**Kaia Kanepi** (født 10. juni 1985 i Tallinn) er en profesjonell kvinnelig estisk tennisspiller.

## Referanser


## Eksterne lenker
* 
*
Dinara Safina

**Dinara Mikhajlovna Safina** (russisk Динара Михайловна Сафина, født 27. april 1986 i Moskva i daværende Sovjetunionen) er en profesjonell kvinnelig russisk tennisspiller. Hun er lillesøsteren til Marat Safin.

Hun har spilt to doublefinaler i Grand Slam-turneringen US Open. I 2006 tapte hun finalen sammen med Katarina Srebotnik til Nathalie Dechy & Vera Zvonarjova med 6-7, 5-7. året etter spilt hun sammen med Nathalie Dechy og de beseiret det kinesiske doubleparet Chan Yung-jan & Chuang Chia-jung med 6-4, 6-2.

## OL-medaljer
* ** [[Sommer-OL 2008|OL-2008]] [[Beijing]]:**
** Single damer – sølv – (hun tapte finalen mot Jelena Dementjeva med 6-3, 5-7, 3-6).
## Grand Slam-titler
*  **[[US Open (tennis)|US Open]]:**
** Double damer – 2007 (sammen med Nathalie Dechy)

## Referanser


## Eksterne lenker
* 
* 
* 
*
Askerhallen

**Askerhallen** er en ishall og et av flere idrettsanlegg som er i Risenga idrettspark på Risenga i Asker.

I januar 1968 ønsket bonde og ishockeyentusiast Bjørn Mortensen å ta initiativet til å bygge en ishall ved Risenga i Asker. I mars samme år hadde arkitekt  klar en modell av ishallen. Askerhallen ble åpnet søndag 31. august 1969, men i mai 1972 ble Askerhallen sterkt skadet i en brann. Den «Nye Askerhallen» ble åpnet i 1973 og overtatt av kommunen i 1975.

Hallen drives av Asker kommune, og blr brukt av blant annet ishockeyklubben Frisk Asker. A-laget spilte her fram til 5. februar 2022. Publikumsrekorden for seiekamper er 3 012, og ble satt under en festkamp arrangert av Norman Antivirus AS mot Vålerenga Ishockey 22. november 2007. Publikumsrekorden stammer fra 5. og avgjørende finale i 2002 da 3 200 benket seg i hallen og så Frisk vinne 1-0. Hallen brukes også av Asker Kunstløpklubb. I tillegg til isbanen, finnes også en liten gymsal i hallen, som blant annet brukes til turn og gymtimer for elever fra Bleiker videregående skole.

Hallen er like ved blant annet Risenga svømmehall, Risenga kunstisbane, Risenga kunstgressbane, Risenga ungdomsskole og Asker tennishall.

Hallen har vært vertsarena for flere mesterskap i kunstløp deriblant:
* Nordisk mesterskap i kunstløp: 1988, 1996, 2005, 2010.
* Norsk mesterskap i kunstløp: 1972, 1999, 2015.

I tillegg var den også vertsarena for EM i curling i 1977.

## Referanser




## Kilder
* 
* Kommunens nettside om Askerhallen
Skytter og flymekanikermerket

**Skytter og flymekanikermerket** (*Fliegerschützenabzeichen für Bordschützen und Bordmechaniker*) er en tysk militær utmerkelse.

## Historie
Merket ble introdusert av Riksmarskalk Hermann Göring 22. juni 1944, og var tiltenkt skyttere, flymekanikere og meteorologer i Luftwaffe i det tredje rike.

## Design
Merket består av en oval stående krans laget av laurbærblader på den ene siden og ekeblader på den andre. I senter er en flygende ørn, stupene ned mot venstre med klørne først. Nederst på kransen er et hakekors. Merket ble i begynnelsen laget i buntmetall, men kom senere i sink. Ørnen er festet med to nagler til kransen. Tøyversjoner ble også laget

## Kriterier
Merket ble utdelt etter at man:
* Var ferdig med to måneder trening eller fire operative tokt
* Ble såret under operativt tokt

## Se også
* Liste over tyske militære utmerkelser 1933-1945

## Kilder
* Wehrmacht Awards – Air Gunner Badge
Nedre Gärdsjö

**Nedre Gärdsjö** er et tettsted i Rättvik kommune i Dalarnas län i landskapet Dalarna i Sverige. I 2010 hadde tettstedet 225 innbyggere.

## Referanser
Afzall

**Afzall** eller **Afzal** er et pakistansk og arabisk mannsnavn som betyr «høyt oppe» eller «bedre, høyere opp». Navnet stammer fra kongene og de tidligere lederne i Pakistan. Navnet brukes også som etternavn.

## Utbredelse
Navnet brukes i Afghanistan, Pakistan og India,. Navnet er ikke lenger så kjent og brukt i Pakistan. Om lag  personer i Pakistan hadde i 2006 Afzall som første eller eneste fornavn, hvorav nesten alle, bortsett fra om lag to stykker, var gutter. I Norge derimot var det kun registrert 3 personer som har Afzall som fornavn.

|}

## Kjente personer med navnet
Personene i listen er ordnet kronologisk etter fødselsår.
* Afzal Khan (d. 1658), indisk general
* Afzal Abbas (f. 1964), forfatter
* Afzal Khan, pakistansk skuespiller og komiker, også kjent som John Rambo
* Mohammad Afzal, indisk terrorist, også kjent som Afzal Guru

## Referanser


## Eksterne lenker
*
Kolašin

**Kolašin** (serbisk: Колашин, tyrkisk: Kolaşin) er en by og kommune i det sentrale Montenegro, ved den øvre delen av elven Tara. Den ligger mer enn 800 moh. i Moračafjellene hvor elven Morača har sitt utspring, og omgis av fjell opp til 1900 meters høyde. 

I nordøst ligger Biogradska Gora nasjonalpark som omfatter fjellskogsområdet Biogradska Gora med Biogradsjøen. Disse rekreasjonsområdene er en del av fjellkjeden Bjelasica, som strekker seg over de fem nordøstlige kommunene i landet.

Byen har 2898 innbyggere, men kommunen har en total befolkning på 9949 – en av de minst folkerike i landet. Det er 51% montenegrinere og 45% serbere i Kolasin. Folketallet er økende.

Kolasin ble grunnlagt av tyrkerne på 1600-tallet, og etter langvarig kamp mot montenegrinerne måtte osmanene avgi byen til Montenegro på Berlin-kongressen i 1878. Under andre verdenskrig ble byen sterkt ødelagt.

Kolasin er en viktig utfartsby for skiturisme og fjellvandring, og har både vei- og togforbindelse til Serbia i nord og til Podgorica som ligger 60 km lengre sør. *Bianca Resort & Spa* er et luksushotell i sentrum av byen.

## Eksterne lenker
* Visit-Montenegro.com
NSB type 32

**NSB type 32** var en serie på 22 damplokomotiver levert til NSB mellom 1915 og 1921 og to til Norsk Hoved-Jernbane (NHJ) i 1917. Hamar Jernstøberi produserte sju lok av undertypen **NSB type 32a**, Baldwin Locomotive Works i Philadelphia, USA produserte fem **NSB type 32b**, to **NHJ litra D** og sju **NSB type 32c**, mens Vagn- & Maskinfabriksaktiebolaget i Falun produserte tre type 32a. NHJ sine lokomotiver ble overtatt av NSB sammen med resten av materiellet på Hovedbanen i 1926, og etter det benevnt type 32b, som de var identiske med. Typen hadde ikke tender og gikk derfor over kortere strekninger. 

Lokomotivene var tenkt brukt på Dovrebanen som assistanselok, men viste seg også godt egnet til å trekke lokaltog og i skifting, noe som gjorde at type 32 ble brukt i tog i Oslo distrikt fra Oslo Ø til Hakadal, i Stavanger distrikt mellom Stavanger og Sandnes, i Drammen distrikt mellom Drammen og Holmestrand, i Bergen distrikt mellom Bergen og Nesttun og i Trondheim distrikt mellom Trondheim og Melhus og Trondheim og Stjørdal.

Type 32 var et tanklok med akselrekkefølge 1'C1' og var spesielt utviklet for oppgaven med å gå i forspann foran tunge tog. På Dovrebanen var denne lokomotivtypen før andre verdenskrig fast stasjonert i Trondheim, Støren, Drivstua og Dombås som alle lå i tilknytning til sterke stigninger.

I Narvik og på Ofotbanen ble type 32b og 32c brukt i revisjonstog og vedlikehold av linjen, samt til sporadisk skiftetjeneste. Lokomotiv 32a nr. 288 det eneste bevarte av denne typen og står utstilt i lokomotivhallen på Norsk jernbanemuseum.

## Se også
* Liste over damplokomotiver hos Norsk Hoved-Jernbane

## Referanser


## Litteratur
* 

## Eksterne lenker
* Type 32  – NJK Materielldatabasen
* Type 32 – Jernbane.net
* GamleNarvik.no – Informasjon om NSB Damplokomotiv type 32b
Carla Suárez-Navarro

**Carla Suárez-Navarro** (født 3. september 1988 i Las Palmas) er en profesjonell kvinnelig spansk tennisspiller.

## Referanser


## Eksterne lenker
*
Europas Grand Prix 2006

**Europas Grand Prix 2006** var et Formel 1-løp arrangert 5. mai – 7. mai 2006 på Nürburgring i Tyskland. Det var det femte løpet i Formel 1-sesongen 2006.

## Klassifisering
### Kvalifisering

**Noter til tabellen:**
# De tre beste tidene til Jacques Villeneuve fra tredje del ble strøket etter at han hindret Giancarlo Fisichella. Dette medførte at Jacques Villeneuve måtte starte fra niende startposisjon.
# Mark Webber og Nico Rosberg byttet motorer og fikk hver en straff på 10 startplasseringer.

### Løpet

**Noter til tabellen:**
# Dette var Franck Montagnys første Formel 1-løp.
# Dette var Felipe Massas første pallplassering i Formel 1.

## Eksterne lenker
*
Petter Sørlle

**Petter Martin Mattias Koch Sørlle** (født 16. februar 1884 i Tønsberg, død 29. mai 1933 i Tønsberg) var en norsk hvalskytter og fangstbestyrer. Sørlle er kjent for å ha patentert opphalingsslippen på flytende hvalkokerier i 1922.

Sørlle fikk i 1922 patent på en opphalingsslipp i akterenden på flytende hvalkokerier hvor hvalen kunne trekkes direkte fra sjøen og inn på dekket for videre bearbeidelse. Oppfinnelsen økte fangstresultater til det mangedobbelte og var en viktig forutsetning for ekspansjonen av pelagisk hvalfangst etter 1927, som da ble uavhengig av britiske konsesjoner, lisenser og eksportavgift. Opphalingsslippen ble først brukt i Antarktis på FLK «Lancing» i sesongen 1925-26 De fleste av landstasjonene på Sør-Georgia ble de i påfølgende årene stengt, Godthul i 1929, Prince Olav Harbour, Husvik og Strømnes i 1931. Kun Grytviken og Leith Harbour overlevde.

Øya Signy Island, som er en del av Sør-Orknøyene, er oppkalt etter hans kone, Signy Sørlle. I tillegg er flere av de omkringliggende øyene oppkalt etter hans døtre. Petter Sørlle var kaptein på en norsk hvalfangstekspedisjon i området med skuta «Paal» i 1912-1913.

## Referanser
Jädraås

**Jädraås** er et tettsted i Ockelbo kommune i Gävleborgs län i landskapet Gästrikland i Sverige. I 2010 hadde tettstedet 220 innbyggere.

## Referanser
Gjuratinden

**Gjuratinden** (også skrevet *Juratind*) er et markant fjell som ligger mellom Isfjorden i Rauma kommune og Eikesdalsvatnet i Molde kommune. Gjuratind har en høyde på 1&nbsp;712 moh. og er en del av Romsdalsalpene. Navnet er i *Norsk stadnamnleksikon* forklart som «trollkjerring» (fra gammelnorsk *[[gyger|gýgr]]*). En alternativ forklaring er at toppen ser ut som en jurtapp (spene).

Det er flere ruter til toppen. Noen partier er ganske luftige, men det er ikke nødvendig med fjellklatring for å nå toppen. Den vanlige ruten starter i Grøvdalen, innerst i Isfjorden. Oppstigningen starter på ca. 150 meters høyde. Men også fra Hoemsbu, et nedlagt gårdsbruk ved Eikesdalsvatnet, kan fjellet bestiges. *Hoemsbreen*, 700 meter under toppen, er en snødekket bre i 1&nbsp;300 meters høyde. De siste 300 meterne er lett klatring, der det er vanlig å bruke tau på noen steder. 

Gjuratinden ble besteget i 1880. To gutter, Iver Kavli og Bård Moen, på bare 12 år var ved foten av fjellet på sauegjeting. De bestemte seg for å klatre til topps, alene opp på nordøstsiden.

## Referanser
Mariero holdeplass

**Mariero holdeplass** er en holdeplass på Jærbanen som ble opprettet i 1880 omkring 4&nbsp;km fra Stavanger sentrum.

I forbindelse med bygging dobbeltsporet Sandnes-Stavanger ble det vedtatt omregulering av Mariero holdeplass og holdeplassen ble flyttet 100 meter sørover. De opprinnelige planene for Mariero holdeplass tilfredsstiller ikke nye sikkerhetskrav for stasjoner, som sier at plattformer ikke skal etableres i kurver med radius under 2000 meter. For å imøtekomme kravene i regelverket er det gjort endringer i sportraséene, og holdeplassen ble flyttet fra sin opprinnelige plassering. Kurven hvor holdeplassen lå, ble rettet ut og plattformene forlenget til 100 meter lengde med mulighet for å kunne forlenges til 170 meter. Konsekvensen ble utfylling i Gandsfjorden, siden jernbanetraséen ble flyttet noe østover. En liten båthavn måtte flyttes. Ny tursti ble anlagt mellom sporet og Gandsfjorden.

## Eksterne lenker

* Jernbaneverket; Ja til omregulering av Mariero
Fylkesvei 2800

**Fylkesvei 2800 ** går mellom Lesteberg og Raustå i Nore og Uvdal kommune.

Frem til 2019 hadde veien betegnelsen fylkesvei 117 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kan (elv)

**Kan** (russisk: Кан) er ei elv i Krasnojarsk kraj i Russland. Den er ei sideelv til Jenisej, og er 629 kilometer lang og har et nedbørfelt på .

Elva har sine kilder i Sajanfjellene og renner derfra først mot nord, gjennom byen Kansk, og deretter i vestlig retning. Den passerer nordvest for Krasnojarsk og munner ut i Jenisej nær Zelenogorsk.

## Referanser


## Eksterne lenker
*
Roya Teymourian

**Roya Teymourian** (født 1959) er en iransk skuespillerinne.

Teymourian har en bachelorgrad fra "college of Dramatic Arts" i Teheran.

Hun er gift med den iranske skuespilleren Masoud Rayegan og har to barn fra tidligere ekteskap.

## Filmografi
### Filmer
* *Santoori* …Alis mor (2007)
* *Cafe Setereh* (2006)
* *Beed-e Majnoon* (*The Willow Tree* / *Weeping Willow*) (2005)
* *Zendan-e zanan* …fangevokter (*Women's Prison*) (2002)
* *Gharche sammi* (2002) 
* *Legion* (1998) 

### TV Serier
* *[[Madare sefr darajeh]]*  (*Zero Degree Turn*) (2007)
* *Shab-e Dahom* (*The 10th night*)

## Referanser


## Eksterne lenker
*
Det skjeve tårnet i Jåttåvågen

**Det skjeve tårnet i Jåttåvågen**, ofte kalt **Skråtårnet**, er et betongtårn i Jåttåvågen i Stavanger. Det ble bygget i 1984 og ble brukt til 1994. Bygget ble reist av Norwegian Contractors og flere oljeselskaper for å bevise at de kunne støpe på skrå med forskjellig diameter og veggtykkelse, slik at det var mulig å bygge den 472 meter høye Trollplattformen i Jåttåvågen. Tårnet har en helningsgrad på 16 grader og er 50 meter høyt. Hulrommet ble brukt til sementlager, men i dag er det bare møtelokalene på toppen som brukes.

I oktober 2007 ble tårnet åpnet for allmennheten, da Hinna menighet fikk låne tårnet av Stavanger kommune. Hinna kirke har startet en ny menighet i Jåttåvågen som har sine gudstjenester i Skråtårnet annenhver søndag. Hele utbyggingen i Jåttåvågen skjer innenfor grensene til Hinna menighet, og vil øke antall personer som sokner til Hinna kirke med 50 prosent, fra  til . Den unike arkitekturen gjør dette til et landemerke for regionen. Fra 50 meters høyde er det utsikt til Ryfylke og hele Gandsfjorden. 

Jåttåvågen er et industriområde med historie. Her ble de store betongkonstruksjonene i Nordsjøen bygget, blant annet Trollplattformen. Området er nå i forvandling til en ny bydel med kontorer, næringslokaler, skole, boliger, butikker og Viking Stadion.

## Referanser


## Eksterne lenker
* aftenbladet.no – Åpner tårnet for allmennheten
* aftenbladet.no – Betongkoloss kan bli kirke
Type 62 (motorvogn)

**NSB type 62** er den første elektriske motorvognen til Norges Statsbaner, og gikk i trafikk mellom 1931 og 1970. Kun fire eksemplarer ble bygget av Skabo og Norsk Elektrisk & Brown Boveri i perioden 1931 til 1933. Et eksemplar av denne serien, 62.04, er bevart og utstilt på Norsk jernbanemuseum.

Opprinnelig litra og nummerserie: Bmeo 18501-18504. Nummerering fra 1956: Bmeo 62.01 - 04.

Disse motorvognene betjente sammen med vanlige lokaltogs-personvogner den første elektrifiserte hovedbanen Drammenbanen. For denne kjøringen ble et antall lokaltogsvogner utrustet med styre- og manøverstrømskabler og førerrom slik at et togsett på tre vogner kunne kjøres i begge retninger uten omskifting og med motorvogn og styrevogn i hver sin ende av toget. Den elektriske manøvreringen av type 62 var ikke den samme på de senere motorvogntypene 65-68, noe som gjorde at mellom- og styrevogner beregnet for type 62 ikke kunne gå om hverandre med de andre som kom til senere.

To av motorvognene i 1931, mens de resterende to ble levert i 1933. Erfaringene gjort i den første tiden var at type 62 hadde underdimensjonerte motorer, noe som førte til at disse ikke ble brukt på de mest trafikkerte delene av linjen. De ble derfor mest brukt mellom Drammen og Asker eller Heggedal.

Vogn 18502 var for øvrig involvert i en eksplosjon på Filipstad den 13. desember 1943 og ble siden hugget. Type 62 var ikke sammenlignbar med den nyere motorvognen NSB type 65 som ble levert fra 1936, noe som gjorde at de ble overført til Ofotbanen i 1952 hvor de gikk i tjeneste til 1970. Unntaket til dette var 62.01 som ble overført til Kristiansand hvor den gikk i lokaltjeneste til 1965.

## Referanser


## Eksterne lenker
* 
* Type 62  – NJK Materielldatabasen
* Type 62 – Jernbane.net
Type 64 (motorvogn)

**NSB type 64** er en elektrisk motorvogn som tjenestegjorde i Norges Statsbaner mellom 1934 og 1985. Tre enheter ble bygget av Strømmen og Norsk Elektrisk & Brown Boveri i 1934. To av dem er bevart av Stiftelsen Norsk Jernbanearv. Før 1956 var disse motorvognene nummerert 18 505-507, men etter dette gikk de under numrene 64.05-64.07.

Alle de tre eksemplarene av denne typen ble bygget med en ekstra vogn for bruk på Hardangerbanen, som var en av NSBs første elektrifiserte baner. Som følge av den lave trafikken på Hardangerbanen og manglende elektrifisering av Bergensbanen, så var type 64 i utgangspunktet bygget kun til bruk på Hardangerbanen.

Type 64 var bygget opp av tre med platekledning av aluminium og hadde samtidig motstandsbrems og skinnebrems. Typen ble også brukt på Flåmsbana hvor den gikk i forspann med El 9 under sommertrafikken. De forble i tjeneste på inntil Hardangerbanen ble nedlagt i 1985, med unntak av 64.05 som gikk ut av tjeneste i 1982. 64.07 er hugget.

## Galleri

## Referanser


## Eksterne lenker
* 
* Type 64  – NJK Materielldatabasen
* Type 64 – Jernbane.net